Tatoeba sentences — language code: tat
Күктәге Атабыз! Исемең һәрдаим изге дип икърар ителсен; Синең патшалыгың килсен, күктәге кебек, җирдә дә Синең ихтыярың гамәлгә ашсын. Бу көнгә кирәкле икмәгебезне безгә бүген бир. Бурычларыбызны кичер, без дә үзебезгә бурычлы булганнарга кичергән күк: безне алдануга юлыктырма һәм явыздан сакла, чөнки Синең патшалыгың, көч-куәтең hәм даның мәңгелек.
2014 елда бөтенаурупа Сабан туе 7 июнь көнне Ригада үткәрелә. Бу татар милли бәйрәмнәрен ел саен кыйтгабызның мәдәни башкалаларында оештыру күркәм традиция булып китте.
Татар халкы тарихында Сабан туйлары үткәрелмәгән бер генә ел да юк. Һәм бары тик сугыш вакытында гына аның гадәти программы беркадәр кыскартылган булган.
Шиксез, җөмләләрне алман теленә тәрҗемә итү ихтыяри гына түгел, хәтта кирәк тә. Алман теллеләрнең игътибарлы киңәшләре безне артык "таләпчән" булмаган телебездәге текстны төзәтүгә этәрә.
Беренче гомумаурупа Сабан туе 2014 елның 7 июнендә Рига шәһәренең Вөрманн бакчасында үткәрелә.
Вөрманн бакчасы - Ригадагы иң беренче иҗтимагый парк, ул 1817 елда ачылган. Паркны булдырырга Ливляндиянең шул вакыттагы генерал-губернаторы Филип Паулуччи тәкъдим иткән.
Риганың үзәк паркы аллеяларын бакчачы Йоһанн Һерманн Цигра планлаштырган һәм яшелләндергән.
Пруссия баш консулы Йоһанн Кристоф Вөрманн (1784-1843) һәм аның анасы Анна Һертруда Риганың иң зур паркы төзелешенә акчалата ярдәм керткәннәр.
1881 елда Вөрманн бакчасы алман бакча архитекторы Георг Фридрих Фердинанд Куфальдт тарафыннан 4,82 һектарга кадәр киңәйтелгән.
Имән, гәрәбә һәм ак чәперчек - латыш нәкышләрендә һәм бизәкләрендә чагылыш тапкан табигать символлары.
Latvija төшенчәсе беренче мәртәбә ачыктан-ачык бу илнең 1873 елда язылган милли гимны Dievs, svētī Latviju! (Алла, Латвияне ярлыка!) текстында кулланылган. Латыш халкының һәм аның Ватанының үзатамалары Русиядәге патша хакимияте тарафыннан тыелган булган.
Француз язучысы һәм сәяхәтчесе Астольф де Кюстин 1839 елда ук Русия империясен беренче тапкыр "халыклар төрмәсе" дип атаган иде. Соңрак бу гыйбарәне үз әсәрләрендә Владимир Ленин да кабатлады. Тарихи 175 ел Русиянең сәяси-дәүләт асылын берничек тә үзгәртмәде.
Җөмләләрне "чиктән тыш төгәл" алман теленә тәрҗемә итү - җиңел эш түгел. Шуңа күрә дә бу тел, кайбер белгечләр халыкара күләмдәге телләр турында әйтүенчә, "үтерүче" булып китә алмады.
Berdämlek, Xoquq, Xörriät alman cirendä xäkim. İzge tuğanlıq xislären yörtsen küñelendä härkem. Berdämlek, Xoquq, Xörriät – bezneñ bäxet soltanı. Şul bäxettä çäçäk atsın mäñge alman Watanı!
Алман Федератив Республикасы дәүләт гимнының рәсми текстын ("Алманнар җыры"ның өченче дүртьюллыгын), аның эчтәлеген һәм рухын сизелерлек үзгәртмичә, татар теленә тәрҗемә итү мөмкин булды.
Тәрҗемә ителгән текстны (аны "Алман рухлы татарлар җыры" дип атарга мөмкин булыр иде) хезмәттәшләребез хөкеменә тәкъдим итәргә телим.
Tatoeba һәм Forvo сайтларының алман кулланучыларына эшемдә бик зур ярдәм итүләре өчен мең рәхмәт!
Ходай Байар илен яклый, алман нәселе Ватанын! Киң җирләребез сагында – Аның кодрәт калканы!
Ходай Байар халкын саклый, без – бабалар мирасын, бердәмлектә, татулыкта корып бәхет оясын!